《战作誉蚊诗》
清代·王允皙

炎方有微虫，众口交詈毁。惟予曰不然，此物甚可喜。

儒生习书寝，荒坠志业始。嗡然下嘬之，左右立监史。

日中各有事，不出使徐理。黄昏独无畏，结阵压重垒。

金鼓以作气，暗袭勇夫耻。朱门盛卫设，扇拂交帱几。

南山伐蒿艾，熏灼涸人髓。此曹吝躯血，不舍以至死。

汝前忽复回，意若示轻鄙。幸能忍须臾，卑飞过贫里。

贪财复惜命，今古情尽尔。汝持身作注，得尺甘丧咫。

一饱细可怜，道固不欺诡。君看夸夺徒，仁义日挂齿。

作者简介：王允皙(1867-1929) 字又点，号碧栖。福建长乐人。光绪十一年(1885)举人。授建瓯教谕。又受聘为北洋海军衙门僚属。官至婺源知县。诗意境高远，有不可一世之概。词初学王，复出入于姜张。与王鹏运、朱孝臧等唱酬，颇受推重。有《碧栖诗》、《碧栖词》。